Рег. №

**СПОРАЗУМЕНИЕ ЗА ПРЕДОСТАВЯНЕ НА ОБЛАЧНА**

**УСЛУГА „WEB ЕЛЕКТРОННА ПОЩА”**

Днес, , в гр. София, между:

**ИМЕ НА АДМИНИСТРАЦИЯТА**, с адрес: гр……………………………, ЕИК по БУЛСТАТ: \*\*\*\*\*\*\*\*, представлявана от ……………………………. – (длъжност) и …………………….. – (длъжност) [името на финансовата структура], наричана за краткост ПОЛЗВАТЕЛ от една страна,

и

**ИЗПЪЛНИТЕЛНА АГЕНЦИЯ „ИНФРАСТРУКТУРА НА ЕЛЕКТРОННОТО УПРАВЛЕНИЕ“ (ИА ИЕУ)** със седалище и адрес на управление: гр. София, Столична община – район „Средец”, ул. „Ген. Й. В. Гурко” № 6, ЕИК по БУЛСТАТ: 180742160, представлявана от Николай Данчев – изпълнителен директор и Надка Цветкова – главен счетоводител на ИАИЕУ, упълномощена да подписва за „втори подпис“, съгласно заповед № ИА\_ИЕУ-2904/16.05.2025 г., от друга страна,,

наричани заедно по-долу за краткост СТРАНИТЕ,

 на основание чл. 7в, ал. 2, т. 1, буква „а“ от Закона за електронното управление и Заповед № МЕУ-9243/09.06.2023 г. на министъра на електронното управление се сключи настоящото споразумение за следното:

**I. ПРЕДМЕТ НА СПОРАЗУМЕНИЕТО**

 **Чл. 1.** (1) Изпълнителна агенция „Инфраструктура на електронното управление“ (ИА ИЕУ) предоставя безвъзмездно на ПОЛЗВАТЕЛЯ облачна услуга „WEB електронна поща”. ПОЛЗВАТЕЛЯТ има пълна автономност при използването на услугата и изключителни права над собствена част (тенант-tenant) от услугата, както и възможност сам да администрира и управлява пощенските акаунти на служителите си.

 (2) Подробно описание на облачната услуга, посочена в ал. 1, се съдържа в Приложение № 1, неразделна част от настоящото споразумение.

 (3) Услугата може да се използва, както в под-домейн на домейн **egov.bg**, така и в съществуващ публичен интернет домейн – регистриран на името на ПОЛЗВАТЕЛЯ.

 (4) За активиране и предоставяне на услугата, посочена в ал. 1, ПОЛЗВАТЕЛЯТ попълва Форма за заявяване на облачна услуга „WEB електронна поща“ - Приложение № 2, неразделна част от настоящото споразумение.

 **Чл. 2.** Услугата по чл. 1 се предоставя чрез технически средства на ИА ИЕУ - хардуер, софтуер, сървъри, устройства за записване (съхранение) на информацията (дискови системи) и други необходими инфраструктурни компоненти на Центъра за данни (ЦД), както следва:

**1**. Осигуряване на комуникационна инфраструктура и достъп до услугата през Интернет;

**2**. Осигуряване на ПОЛЗВАТЕЛЯ логически изолирано виртуално пространство – тенант, като осигурява възможност за неговото самостоятелно администриране;

 **3**. Осигуряване на необходимите лицензи за работа на централната част от услугата, ако такива са необходими;

**4**. Осигуряване на бекъп на ниво „виртуална инфраструктура“ на компонентите на услугата с периодичност от 7 (седем) дни;

**5**. Осигуряване на високи нива на надеждност, наличност на всички основни и помощни системи в ЦД, както следва:

5.1. Физическа охрана и сигурност, което включва:

5.1.1. Контрол на достъпа на няколко нива;

5.1.2. Посетителите да се придружават през цялото време;

5.1.3. Достъп само на оторизирани лица;

5.1.4. Денонощна охрана;

 5.1.5. Видео наблюдение с дигитален запис на входовете/ изходите и коридорите между шкафовете и целия периметър около центъра за данни;

5.1.6. Електронна система за сигурност.

5.2. Електрозахранване и климатизация, което включва:

5.2.1.Охлаждане и контрол на температурата;

5.2.2. Поддържане и контрол на влажността;

5.2.3. Резервирано електрозахранване от два независими токови кръга;

5.2.4. Резервираност с дизел генератори.

 **6**. Възможност за планирани прекъсвания на услугата, включително обновяване на софтуера (upgrade), водещи до прекъсвания (down time) в рамките на до 72 (седемдесет и два) часа на годишна база за всеки отделен предоставен ресурс.

**7**. Време за възстановяване в случай на неработоспособност на отделен ресурс не повече от 6 (шест) часа от установяване на проблема.

 **II. ПРАВА И ЗАДЪЛЖЕНИЯ НА ИА ИЕУ**

**Чл. 3.** При осигуряването на услугата по чл. 1 ИА ИЕУ:

**1**. Предоставя мрежова свързаност по чл. 2, т. 1 и публичен URL адрес за достъп до услугата, както за нейното администриране, така и за достъп до пощенските кутии на потребителите.

**2**. Конфигурира домейн (под-домейн), съгласно данните, посочени във формата по чл. 1, ал. 4 от ПОЛЗВАТЕЛЯ при заявяване на услугата.

**3**. Конфигурира необходимата DNS услуга, ако пощенската услуга е заявена в под-домейн на домейн **egov.bg**, или дава указания на ПОЛЗВАТЕЛЯ за конфигуриране на DNS услуга, ако пощенската услуга е заявена в друг домейн.

**4**. Предоставя на ПОЛЗВАТЕЛЯ потребителско име и парола за администраторски достъп до изолирано виртуално пространство – тенант.

**5**. При възможни прекъсвания и/или инциденти, които могат да доведат до нарушаване или спиране на работата на услугата, уведомява ПОЛЗВАТЕЛЯ на посочения административен контакт 7 (седем) дни предварително.

**6**. При поискване от ПОЛЗВАТЕЛЯ оказва съдействие и помощ при затруднения с локалното администриране на услугата, както и при констатиране на проблеми с нейната работоспособност.

**Чл. 4.** Страните се споразумяват, че ИА ИЕУ не носи отговорност за:

1. Обработване, проверка, истинност, цялостност на данните, които ПОЛЗВАТЕЛЯТ обменя чрез услугата;
2. Системното администриране, преконфигуриране, опериране и надстройка на изолирано виртуално пространство – тенант;
3. Осигуряването на лицензи за пощенските клиенти на крайните потребители, ако се изисква лицензиране;
4. Използването на услугата за публикуване, разпространяване или предоставяне по всякакъв начин, данни, съобщения, текст, компютърни файлове или други материали, които могат да противоречат на българското законодателство, приложимите закони на други държави или на добрите нрави и които нарушават правата на трети лица като:

а) авторски права или сродни на тях права, запазени марки, патент или други права на интелектуална собственост, право на собственост, както и всякакви други имуществени или неимуществени права или законни интереси на трети лица;

б) търговска, служебна или лична тайна или друга конфиденциална информация;

в) публикуване, разпространение или предоставяне софтуер или други компютърни файлове, които съдържат вируси или други рискови програми или техни компоненти;

г) публикуване или трансфер на порнографски и нелегални материали;

д) публикуване на данни, съобщения, текст, компютърни файлове или други материали, съдържащи заплаха за живота, телесната неприкосновеност и здравето на човека, пропагандиращи дискриминация, тероризъм, проповядващи фашистка, расистка или друга недемократична идеология, чието съдържание нарушава права или свободи на човека съгласно Конституцията и законите на Република България или международни актове, призоваващи към насилствена промяна на конституционно установения ред, към извършване на престъпление и т.н.

**Чл. 5**. ИА ИЕУ има правото с мотивиран писмен акт да ограничи временно параметрите на услугата с цел защита на сигурността на съобщителната си инфраструктура при следните условия:

* 1. Да е съобщила на ПОЛЗВАТЕЛЯ в 7-дневен срок преди планираното временно ограничаване на параметрите на услугата, мотивите за ограничаването, кои параметри ще бъдат ограничени, времето на ограничаване и елементите на сигурността, които счита, че следва да бъдат защитени;

 **2**. Предприема мерки за възстановяване на параметрите на услугата.

 **III. ПРАВА И ЗАДЪЛЖЕНИЯ НА ПОЛЗВАТЕЛЯ**

**Чл. 6.** ПОЛЗВАТЕЛЯТ може да използва облачна услуга „WEB електронна поща”, предоставяна безвъзмездно от ИА ИЕУ, съгласно реда и условията, определени в това споразумение.

**Чл. 7.** ПОЛЗВАТЕЛЯТ има следните права, във връзка с услугата, посочена в чл. 1, и функционирането на информационната система:

1. Системното администриране, преконфигуриране, опериране и надстройка на изолирано виртуално пространство – тенант;
2. Да създава пощенски акаунти на крайни потребители, както и да блокира и/или да изтрива съществуващи такива;
3. Да използва и управлява услугата отдалечено (от разстояние) и да настройва и/или променя самостоятелно предоставеното му виртуално пространство – тенант;

 **Чл. 8.** ПОЛЗВАТЕЛЯТ се задължава:

1. Да използва услугата по предназначение и по начин, който не уврежда другите ползватели на услугата;

**2**. Да изпълнява задълженията, произтичащи от действащото законодателство в областта на защитата на лични данни;

**3**. При използването на услугата да не подправя IP адреси, предоставени от ИА ИЕУ, с цел да се прикрие (source IP spoofing) или да скрие друга идентифицираща го информация;

**4**. Да спазва разпоредбите, посочени в настоящото споразумение, както и на приложенията към него.

 **IV. НЕПРЕОДОЛИМА СИЛА**

**Чл. 9.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолимата сила.

(2) Под „непреодолима сила“ се разбира всяко непредвидено или непредотвратимо събитие от извънреден характер, настъпило след сключването на това споразумение, което възпрепятства неговото изпълнение и което не включва грешка или небрежност на самите страни. Такива събития могат да включват война, големи национални бедствия, мобилизация, стачки, пожари, наводнения, епидемии, действия на българските държавни органи, кражби, както и всички други извънредни обстоятелства, които са извън контрола на страните.

**Чл. 10.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 11.** В случай на обстоятелства, представляващи непреодолима сила, страната по споразумението, която е възпрепятствана да изпълни задълженията си, е длъжна да уведоми незабавно, но не по-късно от 3 работни дни, другата страна и да предостави информация за обстоятелствата и ограниченията, наложени от тях, както и да полага всички усилия за отстраняване ефектите от тях и да възстанови нормалното изпълнение на задълженията си по споразумението.

**Чл. 12.** Страните не носят отговорност за неизпълнение на задълженията си в случай на възникване на обстоятелство, представляващо непреодолима сила за периода, докато трае непреодолимата сила или случайното събитие.

**Чл. 13.** Не може да се позовава на непреодолима сила онази страна, чиято небрежност или умишлени действия и/или бездействия са довели до невъзможност за изпълнението на договора.

 **V. КОНФИДЕНЦИАЛНОСТ**

**Чл. 14.** ИА ИЕУ и ПОЛЗВАТЕЛЯТ третират като конфиденциална всяка информация, получена и разработена при и по повод изпълнението на споразумението.

**Чл. 15.** Всяка информация, свързана с изпълнение на дейности по настоящото споразумение, не може да бъде използвана за цели, различни от целите на споразумението. Тази информация може да бъде предоставяна на други страни или предоставяна в публикации само с писменото съгласие на страните по споразумението. Ограниченията за предоставяне на информация се прилагат за срока на това споразумение, както и за срок от 1 (една) година след прекратяването му. Не се счита за разпространение на конфиденциална информация предоставянето на информация, изискана от компетентните държавни органи в предвидените от закона случаи.

**VI. СРОК НА ДЕЙСТВИЕ НА СПОРАЗУМЕНИЕТО**

**Чл. 16.** Споразумението се подписва за срок от 3 (три) години и влиза в сила от датата на регистрирането му в деловодната система на ИА ИЕУ. Същото се прилага добросъвестно в изпълнение на политиката на правителството за електронно управление до датата на неговото писмено изменение, допълнение или предсрочно прекратяване с двустранно подписано споразумение за изменение (анекс към споразумението). Споразумението се подновява автоматично еднократно за срок от 3 години, освен ако най-малко 3 (три) месеца преди датата на изтичане на срока на действащото към съответния момент споразумение не бъде направено едностранно искане за прекратяването му от някоя от страните.

**VII. УСЛОВИЯ ЗА ПРЕКРАТЯВАНЕ НА СПОРАЗУМЕНИЕТО**

**Чл. 17.** Споразумението може да бъде прекратено при едно от следните условия:

1. с изтичане на срока, посочен в чл. 16;
2. по взаимно съгласие на страните, изразено в писмена форма;
3. едностранно, с тримесечно писмо предизвестие от всяка от страните;

**4.** когато изпълнението стане невъзможно поради причина, за която никоя от страните не носи отговорност;

**5.** едностранно от **ИА ИЕУ**,в случай на виновно неизпълнение на задълженията от страна на **ПОЛЗВАТЕЛЯ**;

**6.** едностранно от **ПОЛЗВАТЕЛЯ**, в случай на виновно неизпълнение на задълженията от страна на **ИА ИЕУ.**

**VIII. ДОПЪЛНИТЕЛНИ РАЗПОРЕДБИ**

**Чл. 18.** Споразумението може да бъде изменяно или допълвано само с допълнително писмено споразумение между страните (анекс). Допълнителните споразумения и протоколите към настоящото споразумение са неразделна част от него.

**Чл. 19.** Страните определят следните лица за контакти:

1. ИА ИЕУ определя следното длъжностно лице, отговорно да наблюдава изпълнението на предмета на настоящото споразумение, както и да подписва всички документи, съгласно разпоредбите на споразумението:

Пламен Петков – системен администратор I-ва степен, отдел „Управление и поддръжка на ДХЧО“, Дирекция „Оперативно наблюдение и поддръжка на системи“ на Изпълнителна агенция „Инфраструктура на електронното управление“ 02/9492017, p.petkov@e-gov.bg

1. (ИМЕ НА ПОЛЗВАТЕЛЯ) определя следното длъжностно лице, отговорно да наблюдава изпълнението на предмета на настоящото споразумение, както и да подписва всички документи, съгласно разпоредбите на споразумението:

(име на длъжностното лице, длъжност, телефон, e-mail)

………………………………………………………………………………………

**Приложения:**

1. Описание на облачна услуга „WEB електронна поща“;
2. Форма за заявяване на облачната услуга „WEB електронна поща“.

 Настоящото споразумение се подписа с квалифицирани електронни подписи. С положените подписи на страните електронният документ е единен и непроменяем, респективно всички страници се считат за подписани.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ЗА (ИМЕ НА ПОЛЗВАТЕЛЯ)** |  |  |  |  |  |  |  |  | **ЗА ИЗПЪЛНИТЕЛНА АГЕНЦИЯ****„ИНФРАСТРУКТУРА НА** **ЕЛЕКТРОНОТО УПРАВЛЕНИЕ”:** |
| **[ИМЕ ФАМИЛИЯ]****[ДЛЪЖНОСТ]** |  |  |  |  |  |  |  |  | **НИКОЛАЙ ДАНЧЕВ****ИЗПЪЛНИТЕЛЕН ДИРЕКТОР** |
| **[ИМЕ ФАМИЛИЯ]****[ФИНАНСОВА СТРУКТУРА]** |  |  |  |  |  |  |  |  | **НАДКА ЦВЕТКОВА****ГЛАВЕН СЧЕТОВОДИТЕЛ И ЛИЦЕ ОТГОВОРНО ЗА СЧЕТОВОДНИТЕ ЗАПИСВАНИЯ** |

|  |  |
| --- | --- |
| **Съгласувано за (ПОЛЗВАТЕЛ):** | **Съгласувано за ИА ИЕУ:** |
| **[ИМЕ ФАМИЛИЯ]****[ДЛЪЖНОСТ]** | **ГЕОРГИ ЦВЕТАНОВ****и.д. Директор на дирекция ОНПС**  |
| **[ИМЕ ФАМИЛИЯ]****[ДЛЪЖНОСТ]** | **ФИЛИП ФИЛИПОВ****и.д. Директор на дирекция „Административно – правно и финансово обслужване“** |
| **[ИМЕ ФАМИЛИЯ]****[ДЛЪЖНОСТ]**  |  |
|  |  |